<classify> BAADA ya miezi 12 ya kukaa katika Hospitali ya Kisarawe na Muhimbili na kushindwa kuendelea na matibabu, Rashid Mtepo 30 amewaomba wasamaria kumsaidia fedha za kulipa deni Muhimbili ili arejee kwa matibabu.Mtepo mkazi wa Mpingoni, Nanguruku wilayani Kilwa amesema tatizo la mguu wake lilianzia mwaka 2015 ambapo alipatiwa tiba ya takribani mwezi mmoja katika Hospitali ya Kisarawe kabla ya kuhamishiwa Hospitali ya Muhimbili ambapo alikaa miezi 11 na kufanyiwa upasuaji wa kubadili ngozi ili kuziba eneo la kidonda. Tatizo lake lilianza kama jipu kabla halijasambaa katika mguu wake wa kushoto, kubabuka ngozi na kuzalisha kidonda kikubwa.Upasuaji ulifanyika Hospitali ya Muhimbili mwaka 2016 kama sehemu ya tiba, lakini baada ya kukaa miezi 11 ya matibabu alilazimika kuondoka hospitalini hapo kutokana na deni kubwa alilokuwa amelipata. Mpaka anaondoka deni lake lililikuwa Sh 961,042. Kutokana na hali yake kuwa mbaya alirejea nyumbani kwao Likawage wilayani Kilwa ambapo mpaka leo analazimika kutumia vidonge vya kupunguza maumivu vya diclopar mbili huku kidonda chake akikifunga na kitambaa cha kawaida ambacho hukifua kila mara.Ni muda mrefu nashindwa kumudu kwenda hata kufunga kidonda kutokana na hali duni niliyonayo na kushindwa kutembea nalazimika kufunga tambala na kulifua kufunga tena alisema.Hali yake ya sasa na umaskini wa familia yake unafanya ashindwe kupata msaada wa kurudi tena Muhimbili kukamilisha matibabu. Aliitaka jamii imsaidie kupata fedha za kumaliza deni Muhimbili na kuendelea na matibabu.Mimi nahitaji msaada wa matibabu. Maisha yangu ya mbele hata siyaelewi. Naomba nisaidiwe matibabu. Namuomba kila mtu anayeweza kunisaidia. Naiomba wizara ya Afya, Namuomba Waziri wa Afya nawaomba wananchi wote watakaoguswa na hali yangu wanaotaka kunisaidia kwa chochote wanitumie katika simu ili niweze kupata matibabu alisema Mtope ambaye namba yake ya simu kwa anayetaka kumsaidia ni 0659376885.Ofisa Ustawi wa Jamii, Bahiya Akida alisema kwamba Mtepo alifika ofisini kwao na hali yake hairidhishi waliweza kumsaidia walichoweza lakini akasema wasamaria wanaweza kusaidia ili kijana huyo aende kumalizia matibabu Muhimbili na kupona.  <topic>: KITAIFA 